TVO ไตรมาส 2 กำไรโต 21% ทะลุ 340 ลบ. แจกปันผล 0.90 บ./หุ้น
TVO ไตรมาส 2 กำไรโต 21% ทะลุ 340 ลบ. แจกปันผล 0.90 บ./หุ้น
TVO ไตรมาส 2 กำไรโต 21% ทะลุ 340 ลบ. แจกปันผล 0.90 บ./หุ้น
14 ส.ค. 2563

บริษัท น้ำมันพืชไทย จำกัด (มหาชน) หรือ TVO และบริษัทย่อย ประกาศผลการดำเนินงานประจำไตรมาส 2/2563 สิ้นสุดวันที่ 30 มิ.ย.2563 ดังนี้

โดยผลการดำเนินงานไตรมาสดังกล่าวเพิ่มขึ้นเนื่องจากบริษัทและบริษัทย่อยมีต้นทุนขาย 5,114 ล้านบาท ลดลง 297 ล้านบาทหรือร้อยละ 5.49 จาก 5,411 ล้านบาท เมื่อเทียบกับไตรมาส เดียวกันของปี2562 สาเหตุหลักเนื่องจากต้นทุนขายของบริษัทปรับลดลง สอดคล้องกับปริมาณขายสินค้าประเภทกากถั่วเหลืองและ วัตถุดิบอาหารสัตว์
นอกจากนี้ราคาถั่วเหลืองในตลาดโลกที่ปรับตัวลดลงต่อเนื่องในช่วงไตรมาสที่ 2 ปี 2563 ทำให้ต้นทุนถั่วเหลือง ของบริษัทปรับลดลง ทั้งนี้ต้นทุนขายของบริษัทปรับลดลงในอัตราส่วนที่มากกว่าการลดลงของรายได้จากการขาย จึงทำให้บริษัทมีกำไรขั้นต้นเพิ่มขึ้นเมื่อเทียบกับไตรมาสเดียวกันของปีก่อน
ขณะที่ ราคาน้ำมันดิบปรับตัวลดลงทำให้ราคาต้นทุนพลาสติกซึ่งเป็นวัตถุดิบหลักในการผลิตบรรจุภัณฑ์ปรับลดลงตาม ทั้งนี้ต้นทุนขาย ของบริษัทย่อยปรับลดลงในอัตราที่มากกว่าการลดลงของรายได้จากการขายของบริษัทย่อย ส่งผลให้บริษัทย่อยมีกำไรขั้นต้นเพิ่มขึ้น เมื่อเทียบกับไตรมาสเดียวกันของปีก่อน
อีกทั้ง บริษัทมีค่าใช้จ่ายในการขาย 114 ล้านบาท ลดลง 23 ล้านบาท หรือลดลงร้อยละ 16.79 จาก 137 ล้านบาท เมื่อเทียบกับไตรมาสเดียวกันของปีก่อน มีสาเหตุหลักมาจากสถานการณ์การแพร่ระบาดของโรคโควิด 19 ส่งผลให้การจัดกิจกรรมส่งเสริมการ ขายและการส่งออกลดลง
ขณะที่บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 อัตราการจ่ายปันผลเป็นเงินสด 0.90 บาทต่อหุ้น วันที่ไม่ได้รับสิทธิปันผล(XD) 28 ส.ค. 2563 วันที่จ่ายปันผล 11 ก.ย. 2563